*د میدان وردګ ولایت سرې میاشتې ریاست اړوند ښوونیز مرکز (کلوپ) کې ادبی انجُمن دایر شو!* نن پنجشنبه د روان ۱۴۴۵ سپوږمیز کال د جمادی الثانی میاشتې ۱۵ مه نېټه، د افغانی سرې میاشتې ټولنې میدان وردګ ولایتی څانګې اړوند ښوونیز مرکز (کلوپ) کې د یاد ښوونیز مرکز مدیر ښاغلی! فرید الله "حنفی" تر څارنې لاندې ادبی انجُمن دایر شو. یاد انجُمن چې د یو تن زده کړیال قاری عرفان الله لخوا د الهی کلام په مبارکو آیاتونو پیل شو، ورپسې د یاد ښوونیز مرکز د زده کړیالانو لخوا د انجُمن نورې برخې لکه: د قرآن کریم قرائت، شعر - شاعرۍ، نظم - نثر او سوال- ځواب برخې پرمخ یوړل شوې. په وروستیو کې یاد انجُمن په اختتامیه دعا پای ته ورسېدو.